|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | |  | OBČINA VIPAVA  OBČINSKA UPRAVA  Glavni trg 15, 5271 Vipava |  |  | t. 05 36 43 410  f. 05 36 43 412  obcina@vipava.si  [www.vipava.si](http://www.vipava.si) | |  |  |  |  |

NAVODILA

za izpolnjevanje razpisne dokumentacije

1. Splošni pogoji za prijavo so določeni v 7. in 8. členu Odloka o postopku in merilih za sofinanciranje letnega programa športa v občini Vipava (Ur. l. RS, št. 61/21) v nadaljevanju: Odlok.
2. Prijava na javni razpis (v nadaljevanju: Prijava) mora biti izpolnjena v slovenskem jeziku, obvezno pisana na obrazcih iz razpisne dokumentacije in »speta v mapo« po zaporedju prijavljenih programov.
3. Prijava mora biti izpolnjena za vsako vadbeno skupino na svojem obrazcu z razvrstitvijo udeležencev po abecednem redu.
4. Ovojnica mora biti opremljena (primer ovojnice - sestavni del razpisne dokumentacije):
   * s polnim nazivom in naslovom pošiljatelja (v levi zgornji kot ovojnice)
   * z naslovom prejemnika in
   * s pripisom »Ne odpiraj – javni razpis šport 2026«.

Prepozno prispele ponudbe in ne predpisano označene ponudbe bo naročnik zavrgel.

1. Rok za predložitev vlog in način oddaje vloge:
   * predlagatelj mora vlogo dostaviti do vključno 2.3.2026 do 12.00 ure na naslov Občina Vipava, Glavni trg 15, 5271 Vipava ali mora biti ta dan oddana na pošto kot priporočena pošiljka.
   * vloga mora biti predložena v zapečatenem ovitku z oznako »Ne odpiraj – javni razpis šport 2026«.
   * na ovitku mora biti napisan poln naslov pošiljatelja, v ovitku pa v mapo vložena in speta razpisna dokumentacija z zahtevanimi prilogami.

**OBVEZNI OBRAZCI IN PRILOGE (naprošamo vas da ENOSTRANSKO printate obrazce)**

Za vse razpisane vsebine so obvezni obrazci št. **1, 2, 3, 4**!

* Podatki o izvajalcu (obrazec št. 1)
* Prijavljeni programi (obrazec št. 2)
* Izjava o izpolnjevanju pogojev (obrazec št. 3)
* Finančna konstrukcija športnih programov (obrazec št. 4) za razpisane športne programe, usposabljanje strokovnih kadrov in delovanje športnih društev
* Športne programe, se glede na vsebino in izpolnjevanje pogojev in meril Odloka, prijavi na ustreznem obrazcu (obrazci od št. 5 do 12)
* Razvojne dejavnosti v športu (obrazec št. 13)
* Športne prireditve (obrazec št. 14)
* Organiziranost v športu (obrazec št. 15)

Prijavi na javni razpis morajo biti priložene in oštevilčene vse priloge, ki so kot »priloženo« označene na obrazcu št. 2 (od zap. št. 1 do 14).

Prijavitelj mora prijavi na javni razpis priložiti:

* Kopijo odločbe o registraciji ali drugo dokazilo za opravljanje dejavnosti v športu: društva oz. klubi predložijo odločbo pristojne upravne enote o vpisu v register društev, drugi izvajalci programa športa pa predložijo odločbo ali drugo dokazilo o registraciji za opravljanje dejavnosti v športu (za nova društva, ki vlagajo prvič prijavo)
* Kopijo temeljnega akta (za nova društva, ki vlagajo prvič prijavo)
* Zapisnik zadnje seje skupščine oz. občnega zbora (za nova društva, ki vlagajo prvič prijavo)
* Podpisani izvod pogodbe z izpolnjenimi podatki izvajalca.
* Prijavitelj, ki prvič prijavlja športne programe, mora posredovati dokazilo, da je prijavljen program izvajal že najmanj eno leto pred prijavo na javni razpis (najemna pogodba, pogodba s strokovnim delavcem, evidenco udeležencev programa…).
* Dokazila o usposobljenosti strokovnega kadra vključenega v izvajanje programov (javna listina, iz katere je razviden naziv strokovnega kadra in stopnja usposobljenosti ali dokazilo o izobrazbi športne smeri). Pri vadbenih skupinah vpišite enega strokovnega delavca, ki dejansko izvaja program.
* Pogodbe s strokovnimi delavci, ki vodijo vadbo oz. izkazujejo sodelovanje strokovnega delavca z izvajalcem v letu 2026 oz. sezoni 2025/26.
* Dokazilo o zagotovljenem objektu za izvedbo programov (predložiti pogodbo z upravitelji oz. lastniki športnih objektov za leto 2025/26 ali 2026, ki jo izvajalec uporablja za izvajanje prijavljenih programov ali dokazilo, da je izvajalec lastnik objekta – izpisek iz zemljiške knjige, ali dokazilo, da je izvajalec najemnik objekta – pogodba z lastnikom o najemu objekta npr. za uporabo balinišča).
* Seznam registriranih aktivnih športnikov, potrjen s strani panožne zveze (seznam predložijo le izvajalci, ki kandidirajo s programi športne vzgoje otrok in mladine, usmerjene v kakovostni in vrhunski šport, kakovostni šport in vrhunski šport). V individualnih športnih panogah morajo prijavljeni udeleženci izpolnjevati pogoj po udeležbi na enem tekmovanju uradnega tekmovalnega sistema v letu 2025 oz. na tekmovanjih v letu 2026 do prijave na razpis. V kolektivnih športnih panogah kot dokazilo o aktivni udeležbi prijavljenih udeležencev predložite dokazilo o njihovi udeležbi na tekmovanjih v sezoni 2025/26 (zapisnike tekmovanj, statistika ekipe…) Pri prijavi obvezno upoštevajte starostne kategorije iz meril Odloka.
* Seznam Olimpijskega komiteja Slovenije o kategoriziranih športnikih ob objavi razpisa.
* Rezultati tekmovanj v letu 2024 za individualne športne panoge oz. končna uvrstitev ekipe v sezoni 2024/25 z nazivom lige in številom udeleženih ekip v ligi. Tekmovalci izvajalca programov v individualnih športnih panogah morajo biti vidno barvno označeni. Rezultate oddate le za tiste udeležence programov, ki niso na seznamu registriranih športnikov, ki je objavljen na spletni strani http://www.olympic.si/sportniki/registracija-in-kategorizacija.
* Potrjene podatke panožne športne zveze o osvojenih naslovih državnih prvakov v kategorijah uradnega tekmovalnega sistema v letu 2025 s starostno kategorijo, disciplino, datumom in krajem tekmovanja.
* Dokazila o razpisu usposabljanja, izpopolnjevanja ali licenciranja strokovnih delavcev.
* Pogodba s strokovnim delavcem, s katerim izvajalec kandidira za usposabljanje.

1. Komisija bo štela razpisno dokumentacijo kot popolno, če bodo predloženi in izpolnjeni predpisani obrazci z zahtevanimi prilogami. Nepopolne vloge bo možno dopolniti v roku 8 dni od prejema pisnega obvestila na uradni e-naslov občine. Nepopolnih vlog komisija po tem roku ne bo obravnavala.
2. Ponudbe bodo vrednotene na podlagi določil in meril že citiranega Odloka in Javnega razpisa.